
A BEPORZÓBARÁT KISKERT LEHETŐSÉGEI AZ ÓVODAI KÖRNYEZETI NEVELÉSBEN

Kulcsszavak: pollinátor; rovarbarát; intézményi udvar; 3-6 éves korosztály
Napjainkban sok helyen olvashatunk arról a problémáról, hogy a beporzók száma egyre inkább csökkenő tendenciát mutat az egész Földön, így hazánkban is. A kutatásom alapját az a feltételezés adja, miszerint a magán- és intézménykertek, így az óvodaudvarok egy kis területe jó helyszín lehet a visszacsalogatásukra, valamint a környezeti nevelésben is igen hatékony szerepet játszhat.
A kutatás helyszínéül szolgáló mintakertet otthonom kertjében alakítottam ki. A kert előkészítését, kialakítását, valamint a dokumentált vizsgálatokat óvodás korú gyermekemmel végeztem.
A megfigyeléseim, vizsgálataim során nyert eredmények azt mutatják, hogy egy átgondoltan előkészített és kialakított kertrésszel akár 18 különböző beporzást segítő rovarfajnak tehetjük vonzóvá a kertünk szakszerűen kialakított szegletét. Óvodáskorú gyermek számára érdekessé tehetőek a különböző rovarfajok, a beporzás folyamata, annak fontosságának felismerése a játékos, illetve megfigyelésen, kísérletezésen alapuló tanulási módszerekkel.
A kutatásom részeként leírt egyszerű és gyors kertkialakítási javaslatok, valamint a bemutatott tevékenységtervek, módszerek, ajánlások mindegyike kipróbált, óvodai (intézményi) tervezés alatt állnak.



